[{"text_idx": "#000006", "text": "Codi ymwybyddiaeth o statws llygredd y Cefnfor a gweithredu i leihau plastig untro."}, {"text_idx": "#000007", "text": "Beth wnaethoch chi a sut gwnaethoch chi gynnwys yr ysgol gyfan?"}, {"text_idx": "#000009", "text": "Trefnwyd taith i Rhosili, Gw\u0302yr ar gyfer Blwyddyn 7 ac 8 i gyd mewn partneriaeth a\u0302\u2019r Gymdeithas Cadwraeth Forol i arsylwi llygredd plastig a glanhau\u2019r traeth. Cre\u0308odd y myfyrwyr waith fel erthyglau, mapiau a phosteri ar lygredd plastig a chafodd y rhain eu dangos mewn arddangosfa i\u2019r gymuned leol. Adolygodd yr Eco-Bwyllgor y lle gorau i osod tair ffynnon ddw\u0302r newydd i annog pobl i ail-lenwi, yn hytrach na phrynu poteli newydd. Cynhaliwyd diwrnod gwisg eich hun gyda\u2019r myfyrwyr yn gwisgo glas i godi ymwybyddiaeth o lygredd plastig gyda\u2019r arian yn mynd tuag at y ffynhonnau dw\u0302r."}, {"text_idx": "#000010", "text": "Sut a pham y gwnaethoch chi benderfynu ar y targed hwn?"}, {"text_idx": "#000011", "text": "Cafodd angen ei amlygu yn yr adolygiad amgylcheddol a daeth y syniad yn rhannol o gyfarfodydd yr Eco-Bwyllgor, lle\u2019r oedd myfyrwyr wedi gweld y mater yn y cyfryngau ac eisiau mynd i\u2019r afael a\u0302 hyn."}, {"text_idx": "#000013", "text": "Cafodd tair ffynnon arall eu gosod o amgylch adeilad yr ysgol ac mae\u2019r myfyrwyr bellach yn dod a\u0302 chynwysyddion y gellir eu hail-lenwi, yn hytrach na phrynu dw\u0302r potel. Codwyd yr arian ar gyfer y ffynhonnau dw\u0302r yn ystod y diwrnod gwisg eich hun, gyda chyfanswm o \u00a3592 yn cael ei gasglu. Wrth lanhau\u2019r traeth, casglwyd tri bag bin du o sbwriel a malurion plastig yn Rhosili. Cynhaliwyd arddangosfa \u2018Arddangos Cefnforoedd\u2019 ar o\u0302l ysgol ym mis Gorffennaf, gyda\u2019r gymuned leol yn mynychu a dysgu am y materion trwy weld y gwaith a wnaed ar y thema gan y myfyrwyr. Cawsom gryn dipyn o adborth cadarnhaol gan bobl a busnesau lleol oedd yn dweud y byddent yn lleihau eu defnydd o blastig ac yn chwilio am ddewisiadau amgen."}, {"text_idx": "#000015", "text": "Gwnaeth y diwrnod gwisg eich hun gyda phobl yn gwisgo glas i bobl feddwl am yr effaith yr ydym yn ei gael ar y cefnforoedd gyda\u2019n gwastraff plastig, ond helpodd hefyd i godi arian i brynu ffynhonnau dw\u0302r fydd yn lleihau\u2019r angen i brynu dw\u0302r potel."}, {"text_idx": "#000017", "text": "Sut gwnaethoch chi ddathlu llwyddiant a beth yw eich camau nesaf?"}, {"text_idx": "#000018", "text": "Mae thema \u2018Achub ein Cefnforoedd\u2019 a lleihau gwastraff bellach yn cael ei chynnwys yn benodol ym mhob pwnc gyda gwersi newydd a hyd yn oed cynlluniau gwaith yn cael eu dylunio o\u2019i hamgylch, fel Daearyddiaeth cyfnod allweddol 3."}, {"text_idx": "#000019", "text": "Hyd yn hyn yn ystod y flwyddyn academaidd hon, rydym eisoes wedi dechrau lobi\u0308o Powys Catering, sydd yn cynnal y ffreutur, i gael gwared ar y ffyrc plastig a ddefnyddir ac i leihau\u2019r cwpanau plastig y maent yn eu defnyddio ar hyn o bryd, sydd yn dod i gyfanswm o gant y dydd."}, {"text_idx": "#000020", "text": "Find out how schools in your area are doing on the Eco-Schools programme"}, {"text_idx": "#000021", "text": "Join an event or webinar, register your interest, or learn how to apply for an award."}]